5.4.2023
SK
Úradný vestník Európskej únie
C 125/65 Streda 14. septembra 2022
37. vyzýva Komisiu a členské štáty, aby podporovali priame zapojenie miestnych a regionálnych orgánov do navrhovania a realizácie projektov, a to aj vypracovaním podrobných usmernení k uplatňovaniu a budovaním svojich kapacít na vykonávanie iniciatívy Nový európsky Bauhaus; naliehavo vyzýva regionálne a miestne orgány, aby preskúmali, aký úžitok môžu mať miestne kultúrne inštitúcie z uplatňovania zásad iniciatívy Nový európsky Bauhaus, najmä na zmiernenie svojej klimatickej stopy;
38. v tejto súvislosti zdôrazňuje, že prípravná akcia týkajúca sa Platformy na správu znalostí pre Nový európsky Bauhaus v rozpočte na rok 2022 môže pomôcť zefektívniť usmernenia a vymieňať si informácie o možnostiach financovania pre potenciálnych žiadateľov a môže sa od roku 2023 ďalej rozširovať;
39. zdôrazňuje význam väčšej flexibility pre miestne a regionálne orgány pri experimentovaní s projektmi Nového európskeho Bauhausu a poukazuje na to, že umožnením vytvárania experimentálnych regulačných prostredí sa vytvára potenciál pre podporu inovácií v rámci obehového hospodárstva a Nového európskeho Bauhausu;
40. domnieva sa, že Nový európsky Bauhaus by mal byť súčasťou širšej kultúrnej dohody pre Európu; zdôrazňuje, že Nový európsky Bauhaus by mal využívať a podporovať nevyužitý potenciál kultúrnych a kreatívnych odvetví a priemyslu vrátane kultúrnych tvorcov ako hnacej sily udržateľného hospodárskeho rastu a zdroja inovatívnych, vysokokvalitných služieb a produktov, a to tak, že zaručí zapojenie kultúrnych a kreatívnych odvetví a priemyslu, ktoré podporí cielenými pokynmi a ktorým ponúkne nové príležitosti na spoluprácu, vzájomné učenie, budovanie kapacít a kultúrnu výmenu, pričom zúčastneným stranám zabezpečí spravodlivé pracovné podmienky a spravodlivú odmenu; zdôrazňuje, že by sa mala podporovať environmentálna udržateľnosť kultúrnych podujatí spojených s Novým európskym Bauhausom;
41. vyzýva Komisiu, aby umožnila Európskemu parlamentu intenzívnejšie sa zapojiť do činnosti príslušných orgánov Nového európskeho Bauhausu, ako je napríklad okrúhly stôl na vysokej úrovni;
42.
žiada, aby budúce laboratórium Nového európskeho Bauhausu prispievalo k výskumu a inováciám v prioritných oblastiach tejto iniciatívy; zdôrazňuje, že je potrebné, aby laboratórium Nového európskeho Bauhausu vypracovalo inovačné odporúčania, spolupracovalo s ďalšími inštitúciami, národnými vládami a regionálnymi a miestnymi štátnymi správami a so zainteresovanými stranami vrátane občianskej spoločnosti a komunitných skupín a stanovilo jasné a transparentné pravidlá fungovania a podávania správ v súlade s touto iniciatívou; naliehavo vyzýva Komisiu, aby urýchlila realizáciu laboratória a poskytla naň primerané zdroje;
43.
víta vytvorenie Festivalu Nového európskeho Bauhausu a udeľovanie výročnej Ceny Nového európskeho Bauhausu, ktoré by mali odrážať bohatú kultúrnu rozmanitosť Únie a usilovať sa o synergie s ďalšími relevantnými európskymi oceneniami a podujatiami; zdôrazňuje význam organizovania podujatí Nového európskeho Bauhausu v celej Európe s cieľom osloviť viac ľudí a zvýšiť informovanosť o tejto iniciatíve, a to aj prostredníctvom osobitných podujatí, festivalov a vyhlásenia Európskeho roka Nového európskeho Bauhausu;
44. vyzýva Komisiu, aby cieľové miesta každoročného Festivalu Nového európskeho Bauhausu plánovala so zohľadnením európskych miest, ktoré UNESCO vybralo ako Svetové hlavné mestá architektúry; navrhuje, aby sa tento festival konal v týchto mestách EÚ, ktoré boli vybrané ako Svetové hlavné mestá architektúry, s cieľom zlepšiť propagáciu európskej architektúry a inovácií;
45. vyzýva Komisiu, aby vytvorila a pravidelne aktualizovala verejnú, digitálnu a ľahko prístupnú databázu projektov a akcií v rámci iniciatívy Nový európsky Bauhaus s cieľom zviditeľniť výsledky tejto iniciatívy a ďalej ju rozvíjať na základe najlepších postupov, a to aj v kultúrnom odvetví, a posilniť výmenu poznatkov, výskum a vývoj;
46.
žiada, aby sa posilnilo úsilie iniciatívy Nový európsky Bauhaus v oblasti komunikácie, osvety a zviditeľňovania pri súčasnom rešpektovaní viacjazyčnosti s cieľom zvýšiť informovanosť ľudí o iniciatíve, jej podporu z ich strany a ich účasť na nej, a to najmä prostredníctvom participatívnych verejných osvetových činností, a to aj prostredníctvom sociálnych